# APSTIPRINĀTI

ar Cēsu novada pašvaldības

2022. gada 24. marta Domes sēdes

lēmumu Nr. 36

(protokols Nr.7)

Koka ēkas - guļbūves pie Līgatnes dabas taku

 informācijas centra nomas

IZSOLES NOTEIKUMI

1. Vispārīgie noteikumi
	1. Šie izsoles noteikumi, turpmāk tekstā – Noteikumi, nosaka kārtību, kādā tiks piešķirtas nomas tiesības uz koka ēku - guļbūvi pie Līgatnes dabas taku informācijas centra. Izsole tiek organizēta atbilstoši 2018. gada 20. februāra Ministru kabineta noteikumiem Nr. 97 “Publiskas personas mantas iznomāšanas noteikumi” un šiem Noteikumiem.
	2. Izsoli organizē Pašvaldības aģentūra “Līgatnes Kultūras un tūrisma centrs” – Komisija.
	3. Izsole notiks Pašvaldības aģentūra “Līgatnes Kultūras un tūrisma centrs” Spriņģu ielā 4, Līgatne, Cēsu novadā 2022. gada 6. aprīlis plkst. 10:00
	4. Izsoles veids – pirmā rakstiskā izsole.
	5. Iznomātājs - Pašvaldības aģentūra “Līgatnes Kultūras un tūrisma centrs”, pamatojoties uz 2020. gada 17. decembrī noslēgto Pārjaunojuma līgumu ar Dabas aizsardzības pārvaldi.
	6. Izsoles mērķis – tūrisma inventāra nomas punkta attīstība Līgatnes dabas takās.
2. Izsolāmais objekts un nomas līguma termiņš
	1. Saskaņā ar noteikumiem pievienoto shēmu (1. pielikums) tiek izsolītas nomas tiesības uz koka ēku – guļbūvi (kad. Nr. 42620010182001) tūrisma inventāra (velo, nūjošanas u.c. inventāra) nomas punkta attīstībai (turpmāk – Nomas punkts):

2.1.1. ar elektrības pieslēgumu, krāsns (Jotul tipa) apkuri un iespēju pieslēgties apsardzei:

2.1.2. ar lietderīgo platību – 24 m2 (2.pielikums)

* 1. Nomas punktā papildus inventāra nomai atļauts tirgot ar aktīvo tūrismu saistītas preces (inventāru, apģērbu, apavus un piederumus).
	2. Kopējā nomas perioda nosacītā (sākumcena) EUR 1000,00 (viens tūkstotis eiro, 0 centi (bez PVN).
	3. Līgatnes dabas taku, Gaujas Nacionālā parka un Līgatnes taku logo var būt izmantojams, saskaņojot ar Iznomātāju.
	4. Nomas līguma darbības laiks – no līguma noslēgšanas līdz 2022. gada 31. decembrim.
1. Izsoles priekšmeta nomas īpašie nosacījumi
	1. Nomnieks nodrošina Nomas punkta uzturēšanu atbilstoši noslēgtajam līgumam un normatīvo aktu prasībām. Līguma darbības laikā nomnieka pienākums ir veikt nepieciešamās darbības, lai Nomas punkta tehniskais stāvoklis nepasliktinātos.
	2. Nomniekam nav tiesību Nomas punktu nodot apakšnomā bez saskaņošanas ar iznomātāju.
2. Piedāvājuma nodrošinājums
	1. 4.1. Pretendentam, kurš iesniedz pieteikumu, jāiemaksā piedāvājuma nodrošinājums - EUR 100,00 apmērā, veicot bezskaidras naudas norēķinu Pašvaldības aģentūra “Līgatnes Kultūras un tūrisma centrs” reģistrācijas Nr. 90010438201, bankas kontā Nr. LV47HABA0551039451496, AS „Swedbank”, kods HABALV22, ar atzīmi “ Koka ēkas - guļbūves pie Līgatnes dabas taku

 informācijas centra nomas06.04.2022. izsoles nodrošinājuma nauda”.

* 1. Nodrošinājums uzskatāms par iesniegtu, ja attiecīgā naudas summa ir ieskaitīta iepriekš norādītajā bankas kontā.
	2. Izsoles uzvarētāja iemaksātais piedāvājuma nodrošinājums līgumā tiek iekļauts kā avansa maksājums par nomu.
	3. Piedāvājuma nodrošinājums netiek atmaksāts:
		1. ja Pretendents atsauc savu piedāvājumu;
		2. ja Pretendenta piedāvātā cena nepārsniedz izsoles sākumcenu;
		3. ja izsoles uzvarētājs vai 8.12. punktā noteiktajā kārtībā tiesības noslēgt Nomas punkta nomas līgumu ieguvušais Pretendents atsakās vai neierodas slēgt līgumu.
	4. Pretendentiem, attiecībā uz kuriem nav iestājušies 4.4. punktā minētie nosacījumi, kuri Nomas punktu nav nosolījuši, nodrošinājumu atmaksā 5 (piecu) darba dienu laikā pēc izsoles.

**5. Pretendenti un izsoles izsludināšana**

5.1. Paziņojums par nomas tiesību izsoli un noteikumi tiek publicēti Cēsu novada mājaslapā [www.cesis.lv](http://www.cesis.lv) . Paziņojums par izsoli tiek izlikts arī Līgatnes tūrisma informācijas centrā un Līgatnes dabas takās.

Sludinājumā tiek norādītas šādas ziņas:

5.1.1. izsoles objekts;

5.1.2. izsoles laiks un vieta;

5.1.3. izsoles sākumcena;

5.1.4. kur un kad var iepazīties ar izsoles noteikumiem;

5.2. Ar noteikumiem, tai skaitā, nomas līguma projektu, var iepazīties Cēsu novada mājaslapā [www.cesis.lv](http://www.cesis.lv).

5.3. Iznomātājs nodrošina Iznomājamā objekta apskati. Par apskati interesēties Pašvaldības aģentūra “Līgatnes Kultūras un tūrisma centrs” +371 29184737.

5.4. Izsolē var piedalīties fiziskas un juridiskas personas, kuras Latvijas Republikā reģistrētas kā nodokļu maksātāji un kurām nav parādsaistību pret Cēsu novada pašvaldību un Pašvaldības aģentūra “Līgatnes Kultūras un tūrisma centrs”.

**6. Pieteikumu dokumenti un to noformēšana**

6.1. Lai piedalītos izsolē:

6.1.1. juridiskās personas pārstāvim jāiesniedz šādi dokumenti:

6.1.1.1. pilnvara, ja juridisko personu pārstāv persona, kurai nav noteiktas pārstāvības tiesības;

6.1.1.2. nodrošinājuma naudas samaksu apliecinošs dokuments;

6.1.1.3. pieteikums (1. pielikums), kurā norāda iesniedzēja vārdu un uzvārdu, juridisko adresi, nodokļu maksātāja reģistrācijas Nr., bankas kontu, kontakttālruni un piedāvāto nomas maksu, norāda iznomājamo inventāru, tirgojamās preču grupas. Apliecina, ka Pretendentam nav parādsaistības pret Cēsu novada pašvaldību un Pašvaldības aģentūra “Līgatnes Kultūras un tūrisma centrs”. Piedāvājumi, kas neatbilst šīm prasībām, uzskatāmi par nederīgiem

 6.1.1.4. speciālas atļaujas (licences), ja preču realizācijai tāda ir nepieciešama saskaņā ar normatīvajiem aktiem, kopija.

6.1.2. Fiziskām personām jāiesniedz šādi dokumenti:

6.1.2.1. pilnvara, ja fizisko personu pārstāv pilnvarotā persona;

6.1.2.2. nodrošinājuma naudas samaksu apliecinošs dokuments;

6.1.2.3. pieteikums (1. pielikums), kurā norāda iesniedzēja vārdu un uzvārdu, adresi, personas kodu, bankas kontu, kontakttālruni un piedāvāto nomas maksu, norāda arī iznomājamo inventāru, tirgojamās preču grupas. Apliecina, ka Pretendentam nav parādsaistības pret Cēsu novada pašvaldību un Pašvaldības aģentūra “Līgatnes Kultūras un tūrisma centrs”. Piedāvājumi, kas neatbilst šīm prasībām, uzskatāmi par nederīgiem.

 6.1.1.4. speciālas atļaujas (licences), ja preču realizācijai tāda ir nepieciešama saskaņā ar normatīvajiem aktiem, kopija.

6.2. **Pretendenta piedāvātai nomas maksai jābūt lielākai par nolikuma 2.3. punktā norādīto izsoles sākumcenu.**

6.3. Dokumentu kopijām jābūt sagatavotām atbilstoši Ministru kabineta 2010. gada 28. septembra noteikumiem Nr. 916 „Dokumentu izstrādāšanas un noformēšanas kārtība”.

6.4. Komisija veiks informācijas pārbaudi par Pretendenta parādiem Cēsu novada pašavaldības Finanšu un grāmatvedības nodaļā un Pašvaldības aģentūra “Līgatnes Kultūras un tūrisma centrs”.

6.5. Pieteikuma dokumentiem jābūt skaidri salasāmiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt, lai tiek uzrādīts dokumenta oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

6.6. Pieteikuma dokumenti jāsagatavo valsts valodā. Ārvalstīs izdotiem dokumentiem vai dokumentiem svešvalodā jāpievieno apliecināts dokumenta tulkojums valsts valodā.

6.7. Pieteikuma dokumenti ir jāiesniedz slēgtā aizzīmogotā aploksnē, uz kuras ir izdarītas šādas atzīmes: iesniedzēja – Pretendenta nosaukums, adrese un norāde: „ Koka ēkas - guļbūves pie Līgatnes dabas taku informācijas centra 06.04.2022. nomas tiesību izsolei, kā arī norāde „Neatvērt pirms pieteikumu atvēršanas sanāksmes”.

**7. Pieteikumu iesniegšana izsolei**

7.1. Pieteikums kopā ar citiem šajos noteikumos norādītajiem dokumentiem iesniedzams slēgtā aploksnē no izsoles izsludināšanas dienas līdz 2022. gada 5. aprīlim plkst. 15:00, Pašvaldības aģentūra “Līgatnes Kultūras un tūrisma centrs” Spriņģu iela 4, Līgatne, Cēsu novads. vai nosūtāms pa pastu, nodrošinot, ka pieteikums tiek saņemts līdz šajā punktā norādītajam laikam.

Saistībā ar 09.06.2020. Ministru kabineta noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” noteiktos ierobežojumus aicinām pretendentus iesniegt pieteikumus nosūtot pa pastu.

7.2. Visi pēc noteikumu 7.1. punktā minētā termiņa saņemtie pieteikumi, kā arī pieteikumi, kas saņemti atvērtā vai bojātā veidā, netiks pieņemti un tiks nodoti atpakaļ iesniedzējam.

7.3. Saņemot pieteikumu, pašvaldības sekretāre uz aploksnes norāda saņemšanas datumu un laiku. Pēc pieprasījuma iesniedzējam izsniedz apliecinājumu par dokumentu iesniegšanas faktu un laiku.

7.4. Informācija par reģistrētiem Pretendentiem un to skaitu netiek izpausta līdz pieteikumu atvēršanas sanāksmei.

**8. Izsoles norise un nomas līguma slēgšana**

8.1. Noteiktajā izsoles dienā un stundā Komisija veic saņemto pieteikumu atvēršanu. Pieteikumu atvēršanas sanāksme ir atklāta.

8.2. Komisijas priekšsēdētājs, atklājot izsoli, nosauc izsoles objektus un informē par izsoles kārtību.

8.3. Pieteikumus atver to iesniegšanas secībā. Pēc pieteikuma atvēršanas Komisijas priekšsēdētājs nosauc Pretendentu, kā arī Pretendenta piedāvāto nomas maksas apmēru un visi Komisijas locekļi parakstās uz pieteikuma.

8.4. Ja pēc visu pieteikumu atvēršanas Komisija konstatē, ka ir saņemti divi vai vairāki vienādi augstākās cenas piedāvājumi Komisija informē par to Pretendentus un lūdz iesniegt slēgtā aploksnē atkārtotu cenas piedāvājumu. Atkārtoti iesniegtie piedāvājumi tiek atvērti 2022. gada 7. aprīlis plkst. 9:00.

8.5. Rakstiskās izsoles gaita tiek protokolēta, norādot katra Pretendenta solītās nomas maksas summas. Izsoles protokolā tiek norādīti visi Pretendenti, norādot katra Pretendenta piedāvāto nomas maksu. Izsoles protokolu paraksta visi Komisijas locekļi.

8.6. Pretendentu pieteikumu atbilstības pārbaudi nolikuma prasībām Komisija veic slēgtā sēdē. Par izsoles rezultātiem visi Pretendenti tiek informēti rakstveidā, 3 (trīs) darba dienu laikā pēc lēmuma par izsoles uzvarētājiem pieņemšanas un izsoles rezultātu apstiprināšanas, informāciju nosūtot pa e-pastu un pa pastu.

8.7. Komisija ir tiesīga pārbaudīt izsoles Pretendentu sniegtās ziņas. Pretendenta piedāvājums netiek vērtēts , ja tiek atklāts, ka Pretendents ir sniedzis nepatiesas ziņas. Pretendents par to tiek informēts rakstveidā 3 (trīs) darba dienu laikā pēc lēmuma par izsoles uzvarētājiem pieņemšanas.

8.8. Tiesības slēgt nomas līgumu iegūst Pretendents, kurš ir piedāvājis augstāko nomas maksu.

8.9. Komisijai ir tiesības pārtraukt izsoli, ja tiek iegūta pietiekama informācija un pārliecība, ka pastāv noruna kādu atturēt no piedalīšanās izsolē vai starp pretendentiem pastāv vienošanās, kas var ietekmēt izsoles rezultātus vai gaitu.

8.10. Izsole tiek uzskatīta par nenotikušu:

8.10.1. ja neviens Pretendents nav iesniedzis pieteikumu;

8.10.2. ja nav pārsolīta izsoles sākumcena;

8.10.3. ja neviens no Pretendentiem, kurš ieguvis tiesības slēgt nomas līgumu, nenoslēdz to noteiktajā termiņā;

8.10.4. ja nomas tiesības iegūst persona, kurai nav bijušas tiesības piedalīties izsolē.

8.10.5. ja izsole tiek pārtraukta 8.9. punktā noteiktajā kārtībā.

8.11. Izsoles uzvarētājs 7 (septiņu) darba dienu laikā pēc informācijas saņemšanas par Komisijas pieņemto lēmumu par rakstiskās izsoles rezultātiem ierodas Pašvaldības aģentūra “Līgatnes Kultūras un tūrisma centrs”, parakstīt nomas līgumu vai rakstiski paziņo par atteikumu parakstīt nomas līgumu. Ja iepriekšminētajā termiņā izsoles uzvarētājs nomas līgumu neparaksta, iesniedzot vai neiesniedzot attiecīgu atteikumu, ir uzskatāms, ka izsoles uzvarētājs no nomas līguma slēgšanas ir atteicies.

8.12. Ja atbilstoši 8.12. punktā noteiktajai kārtībai uzskatāms, ka izsoles uzvarētājs no nomas līguma slēgšanas ir atteicies, Iznomātājs attiecīgi piedāvā slēgt nomas līgumu secīgi nākamajam Pretendentam, kurš piedāvāja nākamo augstāko nomas maksu.

8.13. Pretendents, kurš piedāvājis nākamo augstāko nomas maksu, atbildi uz 8.12. apakšpunktā minēto piedāvājumu sniedz 1 (vienas) nedēļas laikā no tā saņemšanas dienas. Ja pretendents piekrīt parakstīt nomas līgumu par paša nosolīto augstāko nomas maksu, 7 (septiņu) darba dienu laikā pēc minētā paziņojuma nosūtīšanas viņš ierodas Pašvaldības aģentūra “Līgatnes Kultūras un tūrisma centrs” parakstīt nomas līgumu.

8.14. Izsoles dalībniekam, kurš ir nosolījis Nomas punktu, iemaksātā nodrošinājuma nauda tiek ietverta nomas maksas rēķinā kā veiktā nomas maksas priekšapmaksa. Izsoles dalībniekiem, kuri Nomas punktu nav nosolījuši, atmaksā nodrošinājuma naudu 7 (septiņu) dienu laikā no izsoles dienas.

8.16. Ja Izsoles dalībnieks Izsoles noteikumu minētajos termiņos neparaksta pirkuma līgumu, tas zaudē tiesības uz nomas tiesības un tam netiek atmaksāta drošības nauda.

Pielikumā:

1. Pieteikuma veidlapa dalībai izsolē uz 1 lp.

2. Nomas līguma projekts uz 3 lp.

Komisijas priekšsēdētājs Kaspars Grīnfelds